CELEX: 52008PC0410
Language: da
Date: 2008-06-30
Title: Forslag til Rådets forordning om afslutning af den fornyede "ny eksportør"-undersøgelse i henhold til Rådets forordning (EF) nr. 130/2006 om indførelse af en endelig antidumpingtold på importen af vinsyre med oprindelse i Folkerepublikken Kina

Vigtig juridisk meddelelse

|

52008PC0410

Forslag til Rådets forordning om afslutning af den fornyede "ny eksportør"-undersøgelse i henhold til Rådets forordning (EF) nr. 130/2006 om indførelse af en endelig antidumpingtold på importen af vinsyre med oprindelse i Folkerepublikken Kina  /* KOM/2008/0410 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 30.6.2008KOM(2008) 410 endeligForslag tilRÅDETS FORORDNINGom afslutning af den fornyede "ny eksportør"-undersøgelse i henhold til Rådets forordning (EF) nr. 130/2006 om indførelse af en endelig antidumpingtold på importen af vinsyre med oprindelse i Folkerepublikken Kina(forelagt af Kommissionen)BEGRUNDELSE1.  BAGGRUND FOR FORSLAGET2.  Begrundelse og formålDette forslag vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, som senest ændret ved Rådets forordning (EF) nr. 2117/2005 af 21. december 2005 ("grundforordningen").-  Generel baggrundForslaget fremsættes som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen.-  Gældende bestemmelser på det område, som forslaget vedrørerRådets forordning (EF) nr. 130/2006 af 23. januar 2006 om indførelse af en endelig antidumpingtold på importen af vinsyre med oprindelse i Folkerepublikken Kina.-  Overensstemmelse med andre EU-politikker og -målIkke relevant.3.  HØRING AF INTERESSEREDE PARTER OG KONSEKVENSANALYSE4.  Høring af interesserede parterDe interesserede parter, der er berørt af undersøgelsen, har haft mulighed for at forsvare deres interesser i forbindelse med undersøgelsen i overensstemmelse med grundforordningen.-  EkspertbistandDer har ikke været behov for ekstern ekspertbistand.-  KonsekvensanalyseForslaget er et resultat af gennemførelsen af grundforordningen.Grundforordningen foreskriver ikke en generel konsekvensanalyse, men indeholder en udtømmende liste over de forhold, der bør evalueres.5.  FORSLAGETS RETLIGE ASPEKTER6.  Resumé af forslagetVed forordning (EF) nr. 130/2006 af 23. januar 2006 indførte Rådet en endelig antidumpingtold på importen af vinsyre med oprindelse i Folkerepublikken Kina ("den oprindelige undersøgelse").Den 30. november 2007 indledte Kommissionen en fornyet "ny eksportør"-undersøgelse af en eksporterende producent i Folkerepublikken Kina. Undersøgelsen indledtes ved Kommissionens forordning (EF) nr. 1406/2007 og på baggrund af prima facie-dokumentation indgivet af en eksporterende producent, der påviste, at den eksporterende producent-  ikke eksporterede vinsyre før eller under undersøgelsesperioden i den oprindelige undersøgelse-  ikke var forretningsmæssigt forbundet med de eksporterende producenter, som er omfattet af de foranstaltninger, der er indført ved Rådets forordning (EF) nr. 130/2006-  var begyndt at eksportere vinsyre til Fællesskabet efter udløbet af undersøgelsesperioden i den oprindelige undersøgelse.Vedlagte forslag fra Kommissionen til rådsforordning afslutter denne fornyede "ny eksportør"-undersøgelse, da undersøgelsen har vist, at den eksporterende producent ikke har eksporteret vinsyre til Fællesskabet efter udløbet af undersøgelsesperioden i den oprindelige undersøgelse.Det foreslås, at Rådet vedtager vedlagte forslag til forordning, der skal offentliggøres i DEN EUROPÆISKE UNIONS TIDENDE.-  RetsgrundlagRådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, som senest ændret ved Rådets forordning (EF) nr. 2117/2005 af 21. december 2005.-  SubsidiaritetsprincippetForslaget henhører under Fællesskabets enekompetence. Subsidiaritetsprincippet finder derfor ikke anvendelse.-  ProportionalitetsprincippetForslaget er i overensstemmelse med proportionalitetsprincippet, eftersom foranstaltningens form er foreskrevet i ovennævnte grundforordning, og der ikke er mulighed for nationale beslutninger.Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere begrænses mest muligt og står i rimeligt forhold til forslagets mål.-  Reguleringsmiddel/reguleringsformForeslået instrument: forordning.Andre retlige instrumenter ville ikke være hensigtsmæssige, fordi ovennævnte grundforordning ikke giver alternative muligheder.7.  BUDGETMÆSSIGE VIRKNINGERForslaget har ingen konsekvenser for Fællesskabets budget.Forslag tilRÅDETS FORORDNINGom afslutning af den fornyede "ny eksportør"-undersøgelse i henhold til Rådets forordning (EF) nr. 130/2006 om indførelse af en endelig antidumpingtold på importen af vinsyre med oprindelse i Folkerepublikken KinaRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), særlig artikel 11, stk. 4,under henvisning til forslag forelagt af Kommissionen efter høring af det rådgivende udvalg, ogud fra følgende betragtninger:1. GÆLDENDE FORANSTALTNINGER(1) Ved Rådets forordning (EF) nr. 130/2006[2] indførtes en endelig antidumpingtold på importen af vinsyre med oprindelse i Folkerepublikken Kina ("den oprindelige undersøgelse"). De gældende foranstaltninger har form af en værditold på 34,9 %, hvorfra er undtaget en række udtrykkeligt nævnte selskaber, for hvilke der er fastsat individuelle toldsatser.(2) Efter at have foretaget en fornyet undersøgelse i henhold til grundforordningens artikel 11, stk. 3, ændrede Rådet anvendelsesområdet for foranstaltningerne ved forordning (EF) nr. 150/2008[3].2. NUVÆRENDE UNDERSØGELSE2.1. Anmodning om en fornyet undersøgelse(3) Efter indførelsen af de endelige antidumpingforanstaltninger modtog Kommissionen en anmodning om at indlede en fornyet undersøgelse vedrørende en ny eksportør i henhold til grundforordningens artikel 11, stk. 4. Anmodningen var baseret på den påstand, at den eksporterende producent Fuyang Genebest Chemical Industry Co Ltd. ("ansøgeren")-  ikke havde eksporteret vinsyre før eller under undersøgelsesperioden i den oprindelige undersøgelse-  ikke var forretningsmæssigt forbundet med de eksporterende producenter, som er omfattet af de foranstaltninger, der er indført ved Rådets (EF) nr. forordning 130/2006-  var begyndt at eksportere vinsyre til Fællesskabet efter udløbet af undersøgelsesperioden i den oprindelige undersøgelse-  driver virksomhed på markedsøkonomiske vilkår som defineret i grundforordningens artikel 2, stk. 7, litra c), eller subsidiært påberåber sig ret til individuel behandling i henhold til grundforordningens artikel 9, stk. 5.2.2. Indledning af fornyet "ny eksportør"-undersøgelse(4) Kommissionen undersøgte den prima facie-dokumentation, der var fremlagt af ansøgeren, og fandt den tilstrækkelig til at berettige indledningen af en fornyet undersøgelse i henhold til grundforordningens artikel 11, stk. 4. Efter høring af det rådgivende udvalg og efter at have givet den pågældende EF-erhvervsgren mulighed for at fremsætte bemærkninger indledte Kommissionen ved forordning (EF) nr. 1406/2007[4] en fornyet undersøgelse af forordning (EF) nr. 130/2006, for så vidt angår ansøgeren.(5) Den antidumpingtold, der indførtes ved Rådets forordning (EF) nr. 130/2006 på importen af vinsyre produceret af ansøgeren, blev ophævet i henhold til artikel 2 i Kommissionens forordning (EF) nr. 1406/2007. Samtidig blev toldmyndighederne pålagt at tage de nødvendige skridt til at registrere import af vinsyre produceret af ansøgeren, jf. grundforordningens artikel 14, stk. 5.2.3. Den pågældende vare(6) Den pågældende vare i den nuværende fornyede undersøgelse er vinsyre lige som i den oprindelige undersøgelse, dog med forbehold af den begrænsning af anvendelsesområdet, der indførtes ved forordning (EF) nr. 150/2008.2.4. De berørte parter(7) Kommissionen underrettede officielt EF-erhvervsgrenen, ansøgeren og repræsentanterne for eksportlandet om indledningen af den fornyede undersøgelse. De interesserede parter fik lejlighed til at fremsætte deres synspunkter skriftligt og til at blive hørt.(8) Kommissionen sendte et ansøgningsskema om markedsøkonomisk behandling samt et spørgeskema til ansøgeren og modtog rettidigt besvarelse heraf.(9) Kommissionen indhentede og kontrollerede alle oplysninger, som den anså for nødvendige med henblik på analysen, og aflagde kontrolbesøg hos ansøgeren.2.5. Den fornyede undersøgelsesperiode(10) Undersøgelsen af dumpingaspektet omfattede perioden fra den 1. april 2006 til den 30. september 2007 ("den fornyede undersøgelsesperiode").3. RESULTATER AF UNDERSØGELSEN3.1. Konklusioner(11) De oplysninger, der fremgik af spørgeskemaet om et antal eksportsalgstransaktioner, svarede til oplysningerne om eksportsalgstransaktioner i ansøgningen om fornyet undersøgelse, og angiveligt var eksporten bestemt for Fællesskabet.(12) Undersøgelsen viste, at ansøgeren ikke eksporterede den pågældende vare (jf. punkt 2.3) direkte i den fornyede undersøgelsesperiode. Eksporttransaktionerne blev i virkeligheden udført af en uafhængig erhvervsdrivende i Folkerepublikken Kina, til hvem ansøgeren udstedte en indenlandsk faktura. Ansøgeren kunne kun forelægge toldangivelsesformularer, der viste, at varerne var eksporteret fra Folkerepublikken Kina, men ikke bestemmelsesstedet. Der blev foretaget en undersøgelse på stedet hos den pågældende erhvervsdrivende for at finde og kontrollere den nødvendige dokumentation for den påståede eksport til Fællesskabet.(13) Kontrollen af eksportdokumenterne viste ikke, at varerne var overgået til fri omsætning i Fællesskabet. Varerne blev losset i to fællesskabshavne, men fakturaerne var udstedt til en kunde i et tredjeland uden for Fællesskabet. Den erhvervsdrivende bekræftede, at varernes endelige bestemmelsessted var uden for Fællesskabet, hvor den endelige modtager havde hjemme.(14) Desuden blev der foretaget en analyse af Eurostat-importstatistikker om vinsyre. Analysen af importstatistikkerne bekræftede, at de varer, som ansøgeren havde eksporteret, ikke var overgået til fri omsætning i Fællesskabet.3.2. Konklusion(15) På baggrund af ovenstående konkluderes det, at ansøgeren ikke kunne påvise, at kriterierne for, at han kunne betragtes som ny eksportør efter grundforordningens artikel 11, stk. 4, var opfyldt.(16) Formålet med denne fornyede undersøgelse var at fastsætte den individuelle dumpingmargin for ansøgeren, som angiveligt var forskellig fra den nuværende restmargen, som gælder for importen af den pågældende vare fra Folkerepublikken Kina. Anmodningen var hovedsageligt baseret på den påstand, at ansøgeren var begyndt at eksportere vinsyre til Fællesskabet efter udløbet af undersøgelsesperioden i den oprindelige undersøgelse og eksporterede vinsyre til Fællesskabet i den fornyede undersøgelsesperiode.(17) Undersøgelsen førte til den konklusion, at Kommissionen i fraværet af eksport til Fællesskabet i den fornyede undersøgelsesperiode ikke kunne fastslå, at den individuelle dumpingmargen for ansøgeren var forskellig fra den restdumpingmargen, der blev fastsat i forbindelse med den oprindelige undersøgelse. Derfor bør ansøgerens anmodning afvises, og den fornyede "ny eksportør"-undersøgelse afsluttes. Følgelig bør den restantidumpingtold, der blev fastsat i den oprindelige undersøgelse, dvs. 34,9 %, opretholdes for ansøgerens vedkommende.4. OPKRÆVNING AF ANTIDUMPINGTOLD MED TILBAGEVIRKENDE KRAFT(18) I betragtning af ovenstående opkræves antidumpingtolden for ansøgeren med tilbagevirkende kraft på importen af den pågældende vare, som er blevet registreret i henhold til artikel 3 i Kommissionens forordning (EF) nr. 1406/2007.5. AFSLUTTENDE BESTEMMELSER(19) Ansøgeren, EF-erhvervsgrenen og repræsentanterne for eksportlandet blev underrettet om de væsentligste kendsgerninger og betragtninger, der førte til ovennævnte konklusioner, og fik lejlighed til at fremsætte bemærkninger. Der blev ikke modtaget nogen bemærkninger, der var af en sådan art, at de kunne ændre ovennævnte konklusioner.(20) Denne fornyede undersøgelse berører ikke den dato, hvor de foranstaltninger, som indførtes ved Rådets forordning (EF) nr. 130/2006, som ændret ved forordning (EF) nr. 150/2008, udløber i henhold til grundforordningens artikel 11, stk. 2 —UDSTEDT FØLGENDE FORORDNING:Artikel 11. "Ny eksportør"-undersøgelsen iværksat ved Kommissionens forordning (EF) nr. 1406/2007 afsluttes hermed, og den antidumpingtold, der i henhold til artikel 1 i Rådets forordning (EF) nr. 130/2006, som ændret ved Rådets forordning (EF) nr. 150/2008, gælder for "alle andre selskaber" i Folkerepublikken Kina, finder hermed anvendelse på den i artikel 1 i Kommissionens forordning (EF) nr. 1406/2007 omhandlede import.6. Den antidumpingtold, der i henhold til artikel 1, stk. 2, i Rådets forordning (EF) nr. 130/2005, som ændret ved Rådets forordning (EF) nr. 150/2008, gælder for "alle andre selskaber" i Folkerepublikken Kina, opkræves hermed med virkning fra den 1. december 2007 på import af vinsyre, som er blevet registreret i henhold til artikel 3 i Kommissionens forordning (EF) nr. 1406/2007.7. Toldmyndighederne pålægges hermed at ophøre med registreringen i henhold til artikel 3 i Kommissionens forordning (EF) nr. 1406/2007.8. Gældende bestemmelser vedrørende told finder anvendelse, medmindre andet er fastsat.Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegne[…]Formand [1] EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).[2] EUT L 23 af 27.1.2006, s. 1.[3] EUT L 48 af 22.2.2008, s. 1.[4] EUT L 312 af 30.11.2007, s. 12.